EkBass/fiwiki-20250220-pages-articles huggingface dataset:
David Bitsindou

David Bitsindou (s. 26. maaliskuuta 1989 Villepinte, Ranska) on ranskalainen jalkapalloilija, joka edusti viimeksi Suomessa Veikkausliigassa pelaavaa PS Kemi Kingsiä kaudella 2016. Hän on pelipaikaltaan oikea laitapuolustaja tai keskuspuolustaja. Bitsindou syntyi Pariisin esikaupunkialueella Villepintessä. Suurimman osan nuoruudestaan hän asui Fontenay-sous-Bois'ssa ja edusti paikallista US Fontenay-seuraa. Hän siirtyi 19-vuotiaana US Chantillyyn, joka pelasi kuudennella sarjatasolla. Yhden kauden jälkeen hän siirtyi kaksi sarjaporrasta ylempänä pelanneeseen ÉDS Montluçoniin. Edustettuaan Montluçonia kauden Bitsindou solmi sopimuksen bulgarialaisen kolmannen tason Levski Elin Pelinin kanssa. Ensimmäisen ammattilaissopimuksensa hän teki sarjatasoa ylempänä pelanneen FK Etărin kanssa. Hän pelasi kuitenkin vain kolme ottelua seurassa ja palasi takaisin Ranskaan US Fontenayn riveihin. Joukkueen riveissä Bitsindou saavutti Ranskan jalkapalloilun amatöörimestaruuden. Kesällä 2013 hän teki sopimuksen englantilaisen puoliammattilaisseura Southall FC:n kanssa, joka pelasi maansa 11. sarjatasolla. Hyvän syyskauden 2013 jälkeen Bitsindou teki sopimuksen Kakkosessa pelanneen PS Kemi Kingsin kanssa kaudeksi 2014. Bitsindou oli joukkueensa luottopelaajia ja oli nostamassa PS Kemiä Ykköseen kaudeksi 2015 ja edelleen kaudella 2015 Veikkausliigaan kaudeksi 2016, jossa hän pelasi kaikkiaan 29 Veikkausliigaottelua ja teki yhden maalin., ==Lähteet== Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Musudan

Musudan on Pohjois-Korean strateginen keskimatkan ohjus, joka perustuu venäläiseen R.27 Zyb -ohjukseen. Ohjusta näytettiin ensi kertaa lokakuun 2010 paraatissa ja sitä testattiin ensimmäisen kerran vuonna 2016https://www.washingtonpost.com/world/asia_pacific/north-koreas-missile- has-failed-officials-from-south- say/2016/04/14/8eb2ce53-bc38-40d0-9013-5655bed26764_story.html. Musdan-ohuksia saattaa olla Iranillakin. Sukellusveneestä laukaistava KN-11-ohjus muistuttaa Musudania. == Yleistä== Ohjus tunnetaan myös mm. nimillä Mirim, BM-25, Taepodong X, Nodong-B, Rodong-B jne. Ohjus on muunneltu, pidennetty venäläinen R-27 Zyb, joka tunnetaan lännessä myös nimellä SS-N-6 Serb. Ohjus on liikuteltava ja käyttää nestemäistä polttoainetta. Ohjuksen kantomatka 2500-4000 km, taistelukärki painaa noin tonnin. tarkkuus CEP 1,3 km. == Merkitys ohjusohjelmassa == Pohjois-Korea sai ohjuksen perustamiseen tarvittavat tiedot joskus välillä 1992-1998, kun Neuvostoliitto oli romahtanut. Ohjusta ei liene sijoiteltu, mutta sitä on käytetty luultavasti KN-08-ohjuksen kehittämisessä. Musudania muistutata läheiesti Pohjois- Koreansukellusveneestä laukaistava KN11-ohjus. == Katso myös == *KN-08 *R-27 Zyb == Lähteet == Luokka:Pohjois-Korean tiede ja tekniikka Luokka:Keskimatkan ballistiset ohjukset‎
Pieni punatukkainen tyttö

Pieni punatukkainen tyttö (The Little Red-Haired Girl) on hahmo Charles M. Schulzin sarjakuvassa Tenavat. Hän on sarjan päähenkilön Jaska Jokusen kanssa samaa koulua käyvä ja samassa naapurustossa asuva tyttö, johon Jaska Jokunen on rakastunut. Ujoutensa vuoksi Jaska Jokunen ei koskaan uskalla mennä puhumaan hänelle, joten rakkaus jää katkeralla tavalla yksipuoliseksi. Pientä punatukkaista tyttöä ei koskaan näytetä lukijalle. Ainoan poikkeuksen muodostaa 25. toukokuuta 1998 ilmestynyt strippi, jossa hänet nähdään viimeisessä ruudussa siluettina. Schulz ei halunnut näyttää hahmoa, jotta jokainen lukija voisi kuvitella tämän ulkonäön oman käsityksensä mukaan mahdollisimman kauniina.Meet the Gang Fivecentsplease.com. Viitattu 13.10.2015. Myöskään pienen punatukkaisen tytön oikeaa nimeä tai hänen mahdollisia ajatuksiaan Jaska Jokusesta ei koskaan paljasteta. Pieni punatukkainen tyttö mainittiin sarjassa ensi kerran 19. marraskuuta 1961 nimellä That Little Girl with the Red Hair (”tuo tyttö, jolla on punainen tukka”) ja lopullisella nimellään ensi kerran 12. marraskuuta 1963.Michael Cavna: Exclusive first look: Thanks to the ‘Peanuts Movie,’ here’s your new Little Red-Haired Girl Washington Post 9.7.2015. Viitattu 13.10.2015. Vuonna 1969 ilmestyneessä tarinassa hän muutti pois, minkä jälkeen hänestä jäi enää pelkkä muisto Jaska Jokusen mieleen. Tämä asetelma säilyi sarjassa johdonmukaisena vuoteen 1978, jolloin pieni punatukkainen tyttö alkoi taas selittämättömästi asua Jaska Jokusen naapurustossa. Schulzin mukaan pienellä punatukkaisella tytöllä oli todellinen esikuva, Donna Mae Wold, o.s. Johnson (1929–2016)Donna Mae Wold obituary Tributes.com. Viitattu 21.8.2016., joka vuonna 1950 torjui Schulzin kosinnan ja meni naimisiin toisen miehen kanssa. Schulz vahvisti hänet hahmon esikuvaksi Rheta Grimsley Johnsonin vuonna 1989 kirjoittamassa auktorisoidussa elämäkerrassa.David Michaelis: Schulz and Peanuts: A Biography (pehmeäkantinen laitos), s. 202–203, 214–215. Harper Perennial, New York 2008. Toisaalta eräässä toisessa yhteydessä Schulz kertoi saaneensa innoituksen hahmoon kuunnellessaan Hank Williamsin laulua.Celebrating Peanuts 60 years, s. 125. Andrews McMeel Publishing, Kansas City 2009. Eräissä Tenavat-animaatioissa pieni punatukkainen tyttö on nimetty ja näytetty katsojille. Televisioanimaatioissa Jaska Jokusen ensisuudelma (1977) ja Hyvää uutta vuotta, Jaska Jokunen (1985) hänen nimekseen mainitaan Heather. Schulz arveli hahmon näyttämisen animaatioissakin olleen luultavasti virhe.Rick Marschall & Gary Groth: Charles M. Schulzin haastattelu (tehty 1987, julkaistu ensimmäisen kerran 1992), s. 332 teoksessa Täydelliset Tenavat 1950–1952 (suom. Juhani Tolvanen ja Veikko Malmberg). Egmont 2007. Schulzin kuoleman jälkeen tehdyssä Tenavat-elokuvassa (2015) hahmolle on annettu uusi ulkonäkö ja ensimmäistä kertaa myös ääni, mutta ei nimeä. Hahmon ääninäyttelijänä elokuvassa toimii Francesca Capaldi. ==Lähteet== Luokka:Tenavien hahmot Luokka:Kuvitteelliset lapset
The Property of a Lady

The Property of a Lady voi tarkoittaa: * Ian Flemingin novellia tai * Timothy Daltonin kolmatta James Bond -elokuvaa, jonka nimeksi huhuttiin The Property of a Lady.
Jounin Kauppa

Jounin Kauppa on Kolarin Äkäslompolon kylässä sijaitseva K-Market-ketjuun kuuluva kauppa. 2 000 neliömetrin kokoinen K-Market on pinta-alaltaan Suomen suurin. Kaupan perusti vuonna 1950 Jouni Kaulanen talonsa alakertaan, jossa se toimi 1980-luvulle saakka. Hän toimi kauppiaana yli 40 vuoden ajan, jonka jälkeen hänen lapsensa ja tämän puoliso jatkoivat kaupan pitoa. Vuodesta 2008 vuoteen 2023 kauppiaana toimi hänen pojanpoikansa Sampo Kaulanen vaimonsa Minttu Kaulasen kanssa.Varpu Kiviranta, Henkilökuva: Täällä Sampo Kaulanen, Jounin kauppa, Yle.fi uutiset 26.3.2016, viitattu 24.3.2019 Sampo Kaulanen keräsi kaupalle paljon näkyvyyttä aktiivisella markkinoinnilla sosiaalisessa mediassa. Keväällä 2023 Kaulanen myi kaupan liiketoiminnan, rakennukset ja maa-alueet Keskolle. Uusina kauppiaina aloittivat 1. toukokuuta 2023 Linda ja Janne Vuollo. == Lähteet == Luokka:Suomalaiset elintarvikekaupat Luokka:Kolarin rakennukset ja rakennelmat
Postmedia Network

Postmedia Network Inc. on suuri kanadalainen mediayhtiö, jonka päämaja sijaitsee Torontossa, Ontariossa. Postmedia Network Inc. on pörssinoteeratun Postmedia Network Canada Corp.:n (, ) täysin omistama tytäryhtiö. Postmedia Network Inc. on perustettu vuonna 2005. Sen toiminta keskittyy sanomalehtien kustantamiseen, uutisten toimittamiseen ja Internet-sivustoihin. Yhtiö omistaa suuren osan Kanadan englanninkielisistä tilattavista sanomalehdistä. Näihin kuuluvat mm. National Post, Montreal Gazette, Ottawa Citizen, Edmonton Journal, Calgary Herald ja Vancouver Sun, sekä entisen Sun Median englanninkieliset julkaisut, kuten Toronto Sun. Se operoi myös uutistoimisto Postmedia Newsisia. Myös englanninkieliset verkkosivustot canoe.com ja o.canada.ca kuuluvat yhtiöryppään hallintaan. ==Lähteet== == Aiheesta muualla == *Postmedian kotisivut Luokka:Kanadalaiset yritykset Luokka:Lehtitalot Luokka:Toronto
Mnemosyne (anime)

Mnemosyne: Mnemosyne no Musumetachi (), tunnetaan myös nimellä RIN ~Daughters of Mnemosyne~ on japanilainen kuusiosainen animesarja, jonka loivat Xebec ja Genco. Animaation lisäksi siitä on julkaistu myös romaani ja mangasarja. Mnemosyne no Musumetachi 2008 () niminen miniromaani julkaistiin 1. huhtikuuta 2009. Sen tarinoita julkaistiin japanilaisen Charano!-animelehden sisällä vuoden 2008 aikana. Miss Blackin kirjoittama mangasarja julkaistiin vuoden 2008 aikana Kill Time Communicationin Comic Valkyrie-lehden mukana. == Juoni == Tarina sijoittuu Tokioon, jossa kuolematon yksityisetsivä Rin Asougi (麻生祇 燐 Asōgi Rin) ratkoo ystävänsä Mimin (ミミ) kanssa muiden ongelmia eri vuosikymmenillä. == Ääninäyttelijät == === Japaninkielinen === === Englanninkielinen === == Lähteet == == Aiheesta muualla == * Xebecin virallinen Mnemosyne sivusto * RIN - Daughters of Mnemosyne Funimation.comissa * RIN - Daughters of Mnemosyne Anime News Networkissa * Luokka:2000-luvun anime ja manga Luokka:Seinen Luokka:Toiminta-anime ja -manga Luokka:Seikkailuanime ja -manga Luokka:Animesarjat Luokka:Mangasarjat
Jaakko Pehkonen

Jaakko Pehkonen (s. 1960) on suomalainen taloustieteilijä. Hän on työskennellyt Jyväskylän yliopiston kauppakorkeakoulun taloustieteen professorina vuodesta 1998 lähtien, taloustieteellisen tiedekunnan dekaanina vuosina 1999–2008 ja Jyväskylän yliopiston vararehtorina vuosina 2010–2012. Pehkonen valittiin OP-ryhmän hallintoneuvoston puheenjohtajaksi vuonna 2013.OP ryhmä, uutiset: Jaakko Pehkonen OP-Pohjolan hallintoneuvoston puheenjohtajaksi 22.3.2013. Viitattu 14.10.2015OP-ryhmän ylin pomo vahtii pankkiryhmän tehokkuutta – "ylpistyä ei saa". Helsingin Sanomat, 31.5.2015. Viitattu 14.10.2015 Koulutukseltaan Pehkonen on kauppatieteiden tohtori. Hän väitteli tohtoriksi Jyväskylän yliopistosta vuonna 1990. Pehkosen tutkimus keskittyy työ- ja aluetaloustieteen kysymyksiin.Profiili JSBE:n verkkosivulla Viitattu 14.10.2015 == Lähteet == == Aiheesta muualla == * * Jaakko Pehkosen CV Luokka:Suomalaiset taloustieteilijät Luokka:OP:n henkilöstö Luokka:Suomalaiset professorit Luokka:Jyväskylän yliopiston professorit Luokka:Suomalaiset elinkeinoelämän vaikuttajat Luokka:Vuonna 1960 syntyneet Luokka:Elävät henkilöt
Pacius-palkinto

Pacius-palkinto on Helsingin yliopiston vuodesta 1991 myöntämä palkinto yliopiston ensimmäisen musiikinopettajan, Fredrik Paciuksen muistoksi. Se myönnetään henkilölle tai yhteisölle, joka on merkittävällä tavalla edistänyt yliopiston musiikkielämää. Esityksen palkinnon saajasta tekee Helsingin yliopiston musiikkiseura (HYMS). Vuonna 2020 palkintosumma oli 4000 euroa. ==Palkitut== * 1991 Ylioppilaskunnan laulajat * 1992 Ulf Söderblom * 1993 Michael Adelson * 1994 * 1995 Seija Lappalainen * 1996 John Storgårds * 1997 Harri Vuori * 1998 Akademiska sångföreningen * 1999 Akateeminen puhallinorkesteri * 2000 Paul Fogelberg * 2001 * 2002 * 2003 * 2004 Aito Kamariorkesteri * 2005 Aki Yli-Salomäki * 2006 * 2007 * 2008 Charles Rosen * 2009 Monica Groop * 2010 Arkadia-kvartetti * 2011 Ylioppilaskunnan soittajat * 2012 Mikko Nisula ja Jani Kyllönen * 2013 Sasha Mäkilä * 2014 Helsingin yliopiston musiikkiseuran kamarikuoro * 2015 Amfion-verkkosivusto * 2016 Teemu Sipilä * 2017 Paul Forsell * 2018 Mikk Murdvee * 2019 Ville Saukkonen * 2020 Laura Pyrrö * 2021 Helsingin yliopiston musiikkitieteen opiskelijoiden ainejärjestö Synkooppi ry * 2022 filosofian maisteri Aleksi Haukka * 2023 filosofian tohtori Mikko Ojanenhttps://www.sttinfo.fi/tiedote/helsingin- yliopiston-pacius-palkinto-mikko- ojaselle?publisherId=3747&releaseId;=69977720⟨=fi ==Lähteet== Luokka:Suomalaiset musiikkipalkinnot
Pääoma (täsmennyssivu)

Pääoma voi tarkoittaa: == Taloustieteellisenä käsitteenä == *Pääoma on taloustieteen käsite *Oma pääoma on osa yrityksen pääomasta *Osakepääoma on oman yhtiö oman pääoman laji *Vieras pääoma on ulkopuolisten yritykseen sijoittamaa pääomaa == Kirjana == *Pääoma on Karl Marxin kirjoittama kirja == Symbolisen pääoman muotoina == *Symbolinen pääoma kuvaa sosiaalisen vuorovaikutuksen rakennetta *Sosiaalinen pääoma on sosiaalisia verkostoja ja niissä syntyvää luottamusta ja vastavuoroisuutta *Kulttuurinen pääoma on tietoa, taitoa, älyä, kokemuksia, suhteita ja muuta ei-rahallista pääomaa
Kuvasiskot

Kuvasiskot on Margit Ekmanin ja Eila Marjalan perustama valokuvausstudio. He kuvasivat paljon julkisuuden henkilöitä, esimerkiksi poliitikkoja ja taiteilijoita mutta myös tavallisten ihmisten perhemuotokuvia ja ylioppilaskuvia. Studio oli värimuotokuvauksen uranuurtaja ja myös kansainvälisesti tunnettu. Studion historia alkoi Lahdesta 1946 ja jatkui Helsingissä. Marjalan kuoltua 1983 Ekman jatkoi studion toimintaa vuoteen 1994. Studion kuvakokoelma on Museoviraston hallussa, ja kuuluu sen pelastushankkeeseen. Kokoelmaan kuuluu 250 000 kuvaa, negatiiveja, dioja ja vedoksia. Studion kuvia on museoviraston verkkopalvelussa Kuvakokoelmat.fi sekä Finna-sivustolla. ==Lähteet== ==Kirjallisuutta== * Luokka:Suomalaiset valokuvaajat Luokka:Entiset suomalaiset valokuvausalan yhtiöt
Vedos

Vedos voi tarkoittaa seuraavia: * valokuvavedos * grafiikkavedos
Lauri Littow

Lauri Joonas Littow (6. heinäkuuta 1902 Oulu – 28. helmikuuta 1980 Oulu) oli suomalainen pitäjäneuvos, jolla oli keskeinen osuus Temmeksen museoalueen synnyssä. Hän oli Temmeksen kotiseutuyhdistyksen pitkäaikainen puheenjohtaja ja johti vuonna 1967 aloitettua museoalueen rakentamista ja kehittämistä. Littow muistetaan myös Temmeksen sähköistämisen uranuurtajana.Temmeksen kulttuuripolku Kirjastovirma.fi. Viitattu 15.10.2015. Lisäksi hän entisöi vuonna 1947 Temmeksen kirkon vaivaisukon.Temmeksen vaivaisukko Kirjastovirma.fi. Viitattu 15.10.2015. Littow toimi myös paikallisen postiauton kuljettajana. ==Lähteet== == Aiheesta muualla == * Pitäjänneuvos Lauri Joonas Littow (1902 - 1980), GENi Luokka:Suomalaiset kotiseututyön vaikuttajat Luokka:Temmes Luokka:Vuonna 1902 syntyneet Luokka:Vuonna 1980 kuolleet
Minotaur-luokka (taistelulaiva)

Minotaur-luokka oli Britannian kuninkaallisen laivaston kolmen vuosina 1861-1868 valmistetun aluksen muodostama panssarifregattiluokka. Luokan alukset olivat suurennettuja versioita edeltäneestä HMS Achilleksesta. Niiden aseistus oli raskaampi, panssarointi paksumpi ja koneisto tehokkaampi. Luokan alukset oli varustettu viidellä mastolla. == Alukset == Minotaur-luokan panssarifregatitGardiner, Robert s. 10 Nimi Telakka Kölinlasku Vesille Valmis Kohtalo HMS Minotaur Thames Ironworks and Shipbuilding Company 12. syyskuuta 1861 12. joulukuuta 1863 1. kesäkuuta 1867 myyty romutettavaksi 1922 HMS Agincourt Laird, Son and Company, Birkenhead 30. lokakuuta 1861 27. maaliskuuta 1865 19. joulukuuta 1868 romutettu 1960 HMS Northumberland Milwall Iron Works, Millwall 10. lokakuuta 1861 17. huhtikuuta 1866 8. lokakuuta 1868 romutettu 1935 ==Lähteet== * * * === Viitteet === *
Richard Jefferson

Richard Allen Jefferson (s. 21. kesäkuuta 1980 Los Angeles, Kalifornia) on yhdysvaltalainen koripalloilija. NBA:ssa vuodesta 2001 pelannut Jefferson voitti sarjan mestaruuden Cleveland Cavaliersin joukkueessa vuonna 2016. Yhdysvaltain maajoukkueessa hän voitti olympiapronssia Ateenassa 2004 ja Amerikan mestaruuden Puerto Ricossa 2003. Hän lopetti uransa vuonna 2018. == Ura == Houston Rockets varasi Jeffersonin NBA:han 13. vuorolla vuoden 2001 varaustilaisuudessa. Hän edusti vuodet 2001–2008 New Jersey Netsiä, minkä jälkeen hän edusti muun muassa San Antonio Spursia. Tulokaskaudellaan Jefferson valittiin NBA:n tulokkaiden kakkostähdistöön. Vuonna 2003 hän osallistui NBA:n donkkikilpailuun. Kaudella 2015–2016 Jefferson edusti Cleveland Cavaliersia, jossa hän voitti sarjan mestaruuden. Jefferson suunnitteli päättävänsä kilpauransa mestaruuteenhttp://www.nba.com/2016/news/06/20/richard-jefferson-retiring.ap/ mutta pyörsi päätöksensä Clevelandin-mestaruusjuhlassa ja teki Cavaliersin kanssa kaksivuotisen ja viiden miljoonan dollarin arvoisen jatkosopimuksen.http://www.cleveland.com/cavs/index.ssf/2016/07/richard_jefferson_announces_he.htmlBasketball- Reference.com Lokakuussa 2017 Jefferson siirtyi Denver Nuggetsiin, jossa hän pelasi uransa viimeisen kauden. Yhdysvaltain maajoukkueessa Jefferson saavutti olympiapronssia Ateenassa 2004 ja Amerikan mestaruuden Puerto Ricossa 2003.FIBA Archive == Lähteet == * Richard Jefferson Bio, Stats and Results Olympics at Sports-Reference.com * Richard Jefferson NBA Stats Basketball- Reference.com * Richard Jefferson Stats College Basketball at Sports- Reference.com * Profiili FIBA Archive === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1980 syntyneet Luokka:Elävät henkilöt
Team Picnic PostNL

Team Picnic PostNL (UCI-tallikoodi: DSM) on alankomaalainen maantiepyöräilyn ammattilaistalli, joka osallistuu korkeimpaan UCI World Tour -kilpailusarjaan. Talli aloitti toimintansa vuonna 2003 nimellä Shimano Racing Team. Sittemmin pääsponsoreina ovat olleet Argos North Sea Group, Giant ja lomamatkoja järjestävä Sunweb. Vuodesta 2021 joukkueen pääsponsori oli kestäviä elämäntapoja mm. ravinto- ja terveysaloilla tarjoava alankomaalainen Dutch State Mines. Vuodesta 2025 alkaen pääsponsorina on päivittäistavaroita automatisoiduista varastoista sähköajoneuvoilla toimittava Team Picnic PostNL. == Joukkueen kokoonpano == === 2025=== Lähde: UCI ==Lähteet== ==Aiheesta muualla== *Tallin kotisivut Luokka:Saksalaiset pyöräilytallit Luokka:Vuonna 2003 perustetut urheiluseurat
Suomalainen Seura

Suomalainen Seura () oli vuonna 1869 Helsingissä perustettu suomenmielinen yhdistys, jonka tehtävänä oli edistää suomenkielistä kulttuuria. Sen perustajajäseniä olivat muun muassa Yrjö Sakari Yrjö-Koskinen ja Kaarlo Bergbom. Ajatus Suomalaisen Seuran perustamisesta tuli toukokuussa 1869 kantaesitetyn Aleksis Kiven näytelmän Lea saavuttamasta suosiosta. Bergbomin johtaman seurueen esittämä näytelmä osoitti kulttuuriväelle, että myös suomenkielisen teatterin tekeminen oli mahdollista. == Historia == Suomalaisen Seuran edeltäjinä voidaan pitää F. W. Rothstenin vuonna 1862 perustamaa Suomen Ystäväin Liittoa, jonka piirissä Oskar Gröneqvist oli aloittanut näyttämöharrastuksen kaksi vuotta myöhemmin, sekä Emil Nervanderin syksyllä 1864 perustamaa Arkadia-seuran suomenkielistä osastoa. 15. lokakuuta 1869 perustetun uuden yhdistyksen tehtäviksi otettiin suomenkielisen taide-elämän edistäminen sekä suomenkielisten kulttuuritilaisuuksien järjestäminen. Perustavassa kokouksessa oli läsnä 60 enimmäkseen yliopistopiireissä vaikuttanutta miestä ja naista. Mukana olivat Yrjö-Koskisen ja Bergbomin lisäksi muun muassa yhdistyksen viralliset syntysanat lausunut Lorenz Nikolai Achté sekä taloudenhoitajaksi valittu Viktor Löfgren.Paavolainen, Pentti: Nuori Bergbom – Kaarlo Bergbomin elämä ja työ I, 1843–1872, s. 466–467. Taideyliopiston Teatterikorkeakoulu, Helsinki, 2014. ISBN 978-952-66702-2-5. Teoksen verkkoversio Seuran toiminta jakaantui draamalliseen, kirjalliseen ja soitannolliseen osastoon. Kuvataiteita ei otettu mukaan, koska Suomen Taideyhdistyksen edeltäjä Konstnärsgillet eli Taitoniekkain yhtiö oli perustettu jo vuonna 1846. Suomalainen Seura organisoitiin aktiivi- ja kannattajajäseniin, joista aktiivijäseniin kuuluivat itse taiteita harjoittavat henkilöt. Suomenkielisyys ei ollut jäsenvaatimuksena, mutta kaikki seuran piirissä harjoitettu taide tehtiin kuitenkin suomeksi. Suomalaisen Seuran osastoista merkittävin oli Bergbomin johtama draamallinen osasto, josta myöhemmin vuonna 1872 muodostui nykyisen Kansallisteatterin edeltäjä Suomalainen Teatteri. Yhdistys kantaesitti vielä huhtikuussa 1872 Helsingin Arkadia-teatterissa Kiven näytelmän Margaareta, jonka jälkeen Suomalainen Teatteri perustettiin toukokuussa Yrjö-Koskisen johtamassa kokouksessa. == Lähteet == Luokka:Suomalaiset kulttuurijärjestöt
Sergio Caprari

Sergio Caprari (12. heinäkuuta 1932 Civita Castellana – 12. lokakuuta 2015 Faleria) oli italialainen nyrkkeilijä ja olympiamitalisti. Caprari saavutti sarjan 57 kg olympiahopeaa Helsingissä 1952. Hän voitti turnauksessa muun muassa suomalaisen Pentti Niinivuoren ja puolalaisen Leszek Drogoszin.Olympics at Sports-Reference.com Caprari kuoli Faleriassa 83-vuotiaana 12. lokakuuta 2015.http://www.repubblica.it/sport/vari/2015/10/12/news/morto_sergio_caprari-124936003/http://www.tuttosport.com/news/notizia- ultima- ora/2015/10/12-4911207/boxe_morto_caprari_fu_argento_olimpico/?cookieAccept == Lähteet == * Sergio Caprari Bio, Stats and Results Olympics at Sports- Reference.com === Viitteet === Luokka:Italialaiset nyrkkeilijät Luokka:Italialaiset olympiamitalistit Luokka:Vuonna 1932 syntyneet Luokka:Vuonna 2015 kuolleet
Kirkkokatu (Oulu)

Kirkkokatu on katu Oulun keskustan ruutukaava-alueella. Katu alkaa Myllytullin koulun ja Åströminpuiston luota, jatkuu Pokkisen ja Vanhatullin kaupunginosien läpi sekä Hollihaan ja Leverin kaupunginosien rajaa pitkin ja päättyy Tarkka- ampujankadulle. Kirkkokatu on Isokadun ohella Oulun keskustan tärkeimpiä kauppakatuja. Pakkahuoneenkadun ja Saaristonkadun välinen osuus on osa kävelykatu Rotuaaria. Kirkkokadun varrella sijaitsevat myös Oulun tuomiokirkko ja Oulun kaupungintalo sekä Franzénin, Snellmanin, Mannerheimin, Heinätorin ja Kyösti Kallion puistot. Kirkkokatu on merkittävä kevyen liikenteen reitti. Autoliikenteelle sen merkitys on pienempi, eikä sillä ole joukkoliikennettä. ==Aiheesta muualla== Luokka:Hollihaka Luokka:Oulun kadut Luokka:Pokkinen Luokka:Vanhatulli Luokka:Leveri
Noah Hawley

Noah Hawley on yhdysvaltalainen tuottaja, käsikirjoittaja ja kirjailija. Hänet tunnetaan parhaiten luomastaan televisiosarjasta Fargo. Hawley oli tuotti ja käsikirjoitti sarjassa Bones, ja loi myös sarjat The Unusuals, My Generation ja Legion. Hawley on julkaissut myös neljä romaania. == Lähteet == == Aiheesta muualla == *Virallinen sivusto * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Yhdysvaltalaiset kirjailijat Luokka:Elävät henkilöt Luokka:Syntymävuosi puuttuu
Kirkkokatu

Kirkkokatu voi tarkoittaa muun muassa seuraavia teitä tai katuja: * Kirkkokatu, katu Helsingissä * Kirkkokatu, katu Joensuussa * Kirkkokatu, katu Kajaanissa * Kirkkokatu, katu Kotkassa * Kirkkokatu, katu Kuopiossa * Kirkkokatu, katu Lahdessa * Kirkkokatu, katu Lappeenrannassa * Kirkkokatu, katu Mikkelissä * Kirkkokatu, katu Oulussa * Kirkkokatu, katu Pietarsaaressa * Kirkkokatu, katu Porvoossa * Kirkkokatu, katu Raahessa * Kirkkokatu, katu Savonlinnassa * Kirkkokatu, katu Seinäjoella * Kirkkokatu, katu Tampereella * Kirkkokatu, katu Torniossa.
Heikki Nyyssönen

Heikki Juhani Nyyssönen (s. 16. kesäkuuta 1937 Kuopio) on suomalainen kielentutkija ja emeritusprofessori. Hän oli Oulun yliopiston englantilaisen filologian professori vuodesta 1981. Hän tutki englantilaisia tekstejä ja diskurssia sosiolingvistisin ja soveltavan kielitieteen menetelmin sekä englannin kielen pragmatiikkaa ja erikoisalojen englantia.Facta 2001, WSOY 1985, 12. osa, palsta 213 Nyyssönen toimi jatko-opiskelijana Edinburghin yliopistossa vuosina 1976 ja 1978.Fred Karlsson ja Nils Erik Enkvist s. 33 teoksessa Suomen tieteen historia. == Lähteet == Luokka:Suomalaiset kielitieteilijät Luokka:Suomalaiset professorit Luokka:Oulun yliopiston professorit Luokka:Vuonna 1937 syntyneet Luokka:Elävät henkilöt Luokka:Suomalaiset filologit
Näätänen

Näätänen on suomalainen sukunimi seuraavilla henkilöillä: * Antti Näätänen (1883–1940), jääkäri * Esko Näätänen (1911–1963), anatomian professori * Ilma Virtala, oik. Ilma Karolina Näätänen (1886–1931), kirjailija * Matti Näätänen (s. 1983), jääkiekkoilija * Risto Näätänen (1939–2023), psykologi ja neurotieteen tutkija, Esko Näätäsen poika * Seppo Näätänen (1920–1964), taidemaalari
Seppo Näätänen

Seppo Uolevi Näätänen (1920 Vaasa – 30. heinäkuuta 1964) oli suomalainen taidemaalari. Hän on maalannut Tohmajärvellä Värtsilän kirkossa olevan alttaritaulun Passio (1953).Kuvataiteilijamatrikkeli Näätäsen puoliso oli taidemaalari Elga Sesemann. == Lähteet == == Aiheesta muualla == *Seppo Näätäsestä Elga Sesemannin kotisivulla Luokka:Suomalaiset taidemaalarit Luokka:Vuonna 1920 syntyneet Luokka:Vuonna 1964 kuolleet
Ruona (yritys)

Ruona Oy oli suomalainen Raahessa vuosina 1918–1952 toiminut metallialan yritys, jolla oli konepaja, valimo ja laivatelakka. Yhtiön perustaja oli teknikko ja liikemies Juhan Wilhelm Järvinen. Ruona Oy toimi aluksi levy- ja korjauspajana ja se valmisti 1920-luvulla erilaisia peltituotteita (muun muassa maidonkuljetusastioita, työntökärryjä ja puutarha- sekä öljykannuja). Vuonna 1920 Ruona Oy rakensi oman telakan, jossa oli tilaa 10 laivalle ja myöhemmin yhtiö aloitti hinaajien höyrykattiloiden, varppausveneiden, säiliöiden ja erilaisten nosto- ja kuljetuslaitteiden valmistuksen. Kun yhtiön johtajaksi tuli vuonna 1936 diplomi-insinööri Emil. G. Oesch (1884–1952) , Ruona Oy alkoi siirtyä raskaan teollisuuden ja laivanrakennuksen piiriin. Yhtiön tuotantolaitoksia laajennettiin niin, että vuonna 1938 valmistui koneistamo ja viilaamo, vuonna 1939 levyosaston laajennus, vuonna 1942 rauta- ja teräsvalimo sekä paja ja vuonna 1946 nostotelakka. Valtaosan Ruona Oy:n tuotannosta muodostivat sotavuosina puolustusvoimien tilaukset ja sotien jälkeen 1940-luvun lopulla taas sotakorvaustoimitukset. Tuotannon arvo oli vuonna 1947 noin 200 miljoonaa markkaa ja henkilökuntaa oli noin 700. Vuonna 1945 aloitti toimintansa myös Ruonan oma ammattikoulu. Ruona Oy:n toiminta päättyi konkurssiin vuonna 1952 Oeschin kuoltua lokakuussa 1952. Ruona Oy:n konkurssi oli aikanaan Suomen suurin; alihankkijat mukaan luettuna noin 1 000 henkilöä menetti työpaikkansa Raahen seudulla. Yhtiön toimintaa jatkamaan perustettiin 1953 Raahe Oy. Uuden yhtiön pääomistaja oli Heikki H. Herlin. Raahe Oy jatkoi Ruona Oy:n teräsvalimon toimintaa Raahessa. 1970-luvulle tultaessa Raahe Oy:n omistus siirtyi kokonaan Herlinien Kone Osakeyhtiölle. Teräsvalimoa laajennettiin 1970-luvulla muun muassa pientavaran kaavaus- ja valulinjalla sekä uudella malliverstaalla. Tehtaalle perustettiin myös pyöräosasto, joka valmisti lähinnä pyöriä Kone Oy:n tuottamia satamanostureita varten. Raahe Oy:n konepaja ja valimo fuusioitiin Kone Oy:n nosto- ja siirtolaiteryhmään vuonna 1979. Vuonna 1983 toteutettu suomalaisten teräsvalimoiden toimialarationalisointi johti siihen, että Kone Oy keskittyi pieniin ja keskisuuriin teräsvaluihin. Vuonna 1987 Kone Oy myi Raahen konepajatoimintansa raahelaiselle Miilukangas Oy:lle. Teräsvalimo myytiin 1995 viidelle Koneen palveluksessa olleelle henkilölle ja sen toiminta jatkui aluksi Raahen Teräsvalimo Oy:n nimellä ja sitten Keycast Oy:n nimellä, kun vuonna 1999 tehty yrityskauppa synnytti pohjoismaisen teräsvaluihin keskittyneen konsernin. Raahelainen Miilukangas Oy osti Keycast-konsernin Raahen teräsvalimon liiketoiminnan vuonna 2013 ja valimo toimii nykyisin Miilucast Oy:n nimellä. Einkeinoelämän Keskusarkisto : Ruona Oy:n konkurssipesä Olavi Piha : Keycast konserni - monipuolinen teräsenvalaja : Raahen valimon historiaa, Valimoviesti 4/2009Miilukangas osti Keycastin Raahen teräsvalimon, Kaleva 4.9.2013 == Katso myös == * Temmes-kaivuri == Lähteet == == Aiheesta muualla == * Ruona Oy Pörssitiedon netissä Luokka:Entiset suomalaiset metalliteollisuusyhtiöt Luokka:Entiset suomalaiset teollisuusyritykset Luokka:Suomen telakat Luokka:Laivanrakennusyhtiöt
Azaz

Azaz (, ) on kaupunki Syyrian pohjoisrajan tuntumassa Aleppon maakunnassa. Kaupunki on Azazin piirikunnan keskus. Vuoden 2004 väestönlaskennassa kaupunkiin kirjattiin 31 623 ja koko piirikuntaan 251 769 asukasta. Syyrian pääkaupunki Damaskos sijaitsee linnuntietä noin 350 kilometriä ja maakuntakeskus Aleppo noin 45 kilometriä etelään. Turkin raja on vain kahdeksan kilometrin päässä pohjoisessa. Turkin puolella Azizin piirikunnan rajanaapuri on Kilisin maakunta. Syyrian sisällissodan aikana suuri osa seudun asukkaista pakeni turvaan esimerkiksi Turkkiin, jonne perustettiin pakolaisleirejä. Keväällä ja kesällä 2012 Vapaan Syyrian armeijan (FSA) ja Turkin hallituksen joukkojen välillä käytiin raskaita taisteluja kaupungissa. Heinäkuussa FSA onnistui saamaan kaupungin haltuunsa. Syyrian armeijan vuoden 2012 taistelujen aikana ja seuraavana talvena tekemissä jatkopommituksissa ja ilmaiskuissa menehtyi runsaasti siviilejä. Alkukesällä 2015 Isis keskitti joukkojaan kaupungin läheisyyteen ja pyrki saamaan strategisesti tärkeää, Turkkiin johtavaa maantieyhteyttä haltuunsa. Elokuussa 2015 raportoitiin Turkissa koulutettujen turkmeenitaistelijoiden saapumisesta seudulle. ==Lähteet== ==Aiheesta muualla== *Aymenn Jawad Al-Tamimi: Special Report: Northern Storm and the Situation in Azaz (Syria) (7.1.2015) (aymennjawad.org) *Paul Wood: Isis seizure of Syria's Azaz exposes rebel rifts (19.9.2013) (bbc.com) Luokka:Syyrian kaupungit Luokka:Aleppon maakunta
Alphabet

Alphabet on vuonna 2015 perustettu konglomeraatti (monialakonserni), joka hallinnoi Googlea ja muita aikaisemmin Googlen alaisuudessa toimineita yrityksiä. Alphabetin perustivat Googlen perustajat Larry Page ja Sergei Brin, ja sen päämaja sijaitsee Kaliforniassa. Yrityksen alaisuudessa toimivat Jigsaw-ajatushautomo, bioteknologiayhtiöt Verily ja Calico sekä älykotijärjestelmiin keskittyvä Nest Labs. Yrityksen liikevaihto oli vuonna 2016 noin 89 miljardia dollaria eli 79 miljardia euroa, ja sillä oli samana vuonna 72 000 kokoaikaista työntekijää. Alphabetin toimitusjohtajaksi siirtyneen Pagen tilalle Googlen johtoon nimitettiin Sundar Pichai. Googlen osakkeet siirrettiin Alphabetin alaisuuteen ja ne käyttävät lyhenteitä GOOG ja GOOGL eri pörsseissä. Alphabetin perustamisen pontimena oli muun muassa, se että Google oli kasvanut pelkästä internethakukoneesta muille osa-alueelle, kuten tuotekehitysyksikkö X Labsin (aiemmin Google X) kehittämiin itseohjautuviin autoihin ja Capital & Venturesin kasvuyrityssijoituksiin. 2\. helmikuuta 2016 Alphabet nousi osakkeiden yhteenlasketun pörssiarvon perusteella joksikin aikaa maailman arvokkaimmaksi yhtiöksi, kun sen markkina- arvo oli 543 miljardia Yhdysvaltain dollaria. Ennen sitä ykkössijaa piti hallussaan Apple. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla, joka on muodostettu neljän osatekijän pohjalta toukokuussa 2016, Alphabet oli sijalla 27. ollen samalla Yhdysvaltain 12. suurin pörssiyritys Microsoftin jälkeen. Tällä listalla Apple arvioitiin Yhdysvaltain 4. (ja maailman 8.) suurimmaksi yritykseksi. Tässä vaiheessa myös Applen pörssiarvo oli jälleen Alphabetiä korkeampi. Vuoden 2019 joulukuussa Larry Page vetäytyi pois Alphabetin toimitusjohtajan paikalta. Vapautuneelle toimitusjohtajan paikalle siirtyi Googlella työskentelevä Sundar Pichain. Tammikuussa 2020 Alphabetista tuli neljäs yhdysvaltalainen yritys, jonka markkina-arvo on ylittänyt biljoonan dollarin rajan. ==Lähteet== ==Aiheesta muualla== * Virallinen kotisivu * Luokka:NASDAQ-100-indeksi Luokka:Yhdysvaltalaiset pörssiyhtiöt
Syyteneuvottelu

Syyteneuvottelu on menettely, jossa periaatteena on, että tunnustus lieventää rangaistusta, jos syyttäjä ja syytetty pääsevät ennen oikeudenkäyntiä yksimielisyyteen tuomiosta. Eri maissa syyteneuvottelulla tarkoitetaan vaihtelevanmuotoisia lievennyksiä rikosvastuuseen. ==Suomessa== Syyteneuvottelu otettiin Suomessa käyttöön vuoden 2015 alusta. Menettelyllä halutaan tehostaa varsinkin hankalien talousrikosten käsittelyä. ==Lähteet== ==Aiheesta muualla== *Oikeusministeriön tiedote Luokka:Oikeudenkäynti
Milan Janša

Kaksikko = perämiehellinen kaksikko nelonen ip= perämiehetön nelonen Milan Janša (s. 26. syyskuuta 1965 Jesenice) on slovenialainen soudun olympia- ja MM-mitalisti, joka aktiiviurallaan edusti myös Jugoslaviaa. Hän on pituudeltaan 190 cm. Hän edusti Bled VK -seuraa. Janša saavutti Jugoslavian edustajana nuorten MM-hopeaa perämiehettömässä kaksikossa 1983. Aikuisten MM- kilpailuissa hän sijoittui perämiehettömässä nelosessa kahdeksanneksi 1985, kymmenenneksi 1986 ja yhdeksänneksi 1987. Soulin olympialaisissa 1988 hän oli perämiehellisessä kaksikossa kahdeksas. Hän saavutti Robert Krašovecin kanssa MM-pronssia perämiehellisessä kaksikossa Bledissä 1989 ja Tasmaniassa 1990. Hän oli samassa veneluokassa kuudes MM-kilpailuissa 1991. Janša kuului Janez Klemenčičin, Sašo Mirjaničin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. MM-kilpailuissa hän sijoittui perämiehellisessä kaksikossa seitsemänneksi 1993 sekä perämiehettömässä nelosessa neljänneksi 1994 ja kahdeksanneksi 1995. Janša sijoittui perämiehettömässä nelosessa neljänneksi Atlantan olympialaisissa 1996, MM-kilpailuissa 1997 ja Sydneyn olympialaisissa 2000. Hän voitti samassa veneluokassa 2001 maailmancupin kilpailun Sevillassa ja sai pronssia Luzernin MM-kilpailuissa sekä oli neljäs MM-kilpailuissa 2002. == Lähteet ja huomautukset == Luokka:Slovenialaiset soutajat Luokka:Jugoslavialaiset soutajat Luokka:Slovenialaiset olympiamitalistit Luokka:Vuonna 1965 syntyneet Luokka:Elävät henkilöt
Robert Krašovec

Kaksikko = perämiehellinen kaksikko Robert Krašovec (s. 4. huhtikuuta 1965) on slovenialainen soudun MM-mitalisti, joka aktiiviurallaan edusti Jugoslaviaa ja Bled VK -seuraa. Krašovec saavutti nuorten MM-kilpailuissa pronssia perämiehettömässä nelosessa 1981 ja hopeaa perämiehettömässä kaksikossa 1983. Aikuisten MM-kilpailuissa hän sijoittui perämiehettömässä nelosessa kahdeksanneksi 1985, kymmenenneksi 1986 ja yhdeksänneksi 1987. Hän saavutti Milan Janšan kanssa MM-pronssia perämiehellisessä kaksikossa Bledissä 1989 ja Tasmaniassa 1990.. == Lähteet ja huomautukset == Luokka:Slovenialaiset soutajat Luokka:Jugoslavialaiset soutajat Luokka:Vuonna 1965 syntyneet Luokka:Elävät henkilöt
Sašo Mirjanič

Sašo Mirjanič (27. tammikuuta 1968 Koper – 25. syyskuuta 1994) oli slovenialainen soudun olympiamitalisti. Hän edusti aktiiviurallaan myös Jugoslaviaa. Hän oli pituudeltaan 187 cm. Hän edusti Bled VK -seuraa. Mirjanič voitti Sadik Mujkičin kanssa Jugoslavialle nuorten maailmanmestaruuden perämiehettömässä kaksikossa 1986. Hän oli Soulin olympialaisissa 1988 perämiehellisessä kaksikossa kahdeksas. Hän sijoittui aikuisten MM- kilpailuissa perämiehellisessä nelosessa seitsemänneksi Bledissä 1989 ja viidenneksi Tasmaniassa 1990. Mirjanič kuului Milan Janšan, Janez Klemenčičin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli samassa veneluokassa neljäs Indianapolisin MM-kilpailuissa 1994. Mirjanič kuoli liikenneonnettomuudessa 25. syyskuuta 1994. == Lähteet == Luokka:Jugoslavialaiset soutajat Luokka:Slovenialaiset soutajat Luokka:Slovenialaiset olympiamitalistit Luokka:Liikenneonnettomuudessa kuolleet Luokka:Vuonna 1968 syntyneet Luokka:Vuonna 1994 kuolleet
Toy Story 4

Toy Story 4 on vuonna 2019 ensi-iltansa saanut animaatioelokuva. Sen aiempi ensi-ilta oli määrä olla vuonna 2017, mutta Autot 3:n ja Ihmeperhe 2:n julkaisujen sekä tuotannollisten aikataulutusten takia elokuvan ensi-iltaa siirrettiin kahteen otteeseen. Elokuvan on ohjannut Josh Cooley. == Ääninäyttelijät== Elokuvan ääninäyttelijät: ; Alkuperäiset ääninäyttelijät ;Suomenkieliset ääninäyttelijät Suomenkielisen dialogin on ohjannut Petri Hanttu ja suomenkieliset laulut on ohjannut Markus Bäckman. Dialogin ja uudet laulut on kääntänyt Marko Hartama. Laulun "On sulla ystävä", alun perin elokuvasta Toy Story - leluelämää, on kääntänyt Pekka Lehtosaari. Suomenkieliset laulut ovat tehneet Pepe Ahlqvist, Pekka Kuorikoski ja Matti Holi. ==Arvosteluja== The New York Timesin mukaan animaatio on hyvää, vitsit viihdyttäviä ja tarina makea, mutta myös melankolinen. Elokuva on kuten Pixarilta odotetaan, ei enempää eikä vähempää. == Lähteet == Luokka:Toy Story Luokka:Vuoden 2019 yhdysvaltalaiset elokuvat Luokka:Disneyn animaatioelokuvat Luokka:3D-elokuvat
Viktor Skrypnyk

Viktor Anatolijovytš Skrypnyk (, s. 19. marraskuuta 1969 Novomoskovsk, Ukrainan SNT, Neuvostoliitto) on ukrainalainen jalkapallovalmentaja ja entinen jalkapalloilija. Kesäkuusta 2019 lähtien hän on valmentanut ukrainalaista Zorja Luhanskia. ==Ura pelaajana== Skrypnyk aloitti jalkapallouransa FK Dnipro Dnipropetrovskin organisaatiossa, jossa hän pelasi jo juniori-ikäisenä. Skrypnyk pelasi kuitenkin seurassa korkeimmillaan vain reservijoukkueen otteluita ja kesken kauden 1989 hän siirtyi FK Metalurh Zaporižžjaan, jossa pelasi viiden vuoden ajan. Dniproon Skrypnyk palasi vuonna 1994 ja kahden kauden jälkeen hän suuntasi SV Werder Bremeniin. Saksalaisseurassa Skrypnyk juhli kahta Saksan cupin voittoa sekä Bundesliigan mestaruutta uransa viimeisellä kaudella 2003–2004.Скрипник ВикторVIKTOR SKRIPNIK Maajoukkuetasolla Skrypnyk edusti Ukrainaa 24 A-maaottelussa.Viktor Skrypnyk - International Appearances ===Meriitit pelaajana=== * Saksan mestaruus 2004 * Saksan cup 1999, 2004 ==Ura valmentajana== Pelaajauransa jälkeen Skrypnyk jatkoi SV Werder Bremenin palveluksessa juniorivalmentajana. Hän valmensi eri ikäluokkien joukkueita sekä kolmosjoukkuetta vuosina 2004–2013. Kesällä 2013 hän nousi reservijoukkueen päävalmentajaksi. Lokakuussa 2014 Skrypnykistä tuli Werder Bremenin edustusjoukkueen päävalmentaja Robin Duttin saatua potkut. Werder Bremen coach Robin Dutt sacked Marraskuussa 2014 seura teki hänen kanssaan vuoteen 2017 ulottuvan sopimuksen.Werder setzt alles auf Skripnik und Frings Skrypnykin johdolla Werder sijoittui Bundesliigassa kaudella 2014–2015 sijalle 10. Ukrainalainen jatkoi seuran peräsimessä myös kaudella 2015–2016, mutta menestys jäi vaisuksi. Bundesliigassa Werder jäi sijalle 13. Lopulta Skrypnykin pesti päättyi potkuihin syyskuun puolivälissä 2016 kehnosti alkaneen kauden vuoksi.INTERIMS-COACH NOURI ÜBERNIMMT FÜR SKRIPNIK Heinäkuussa 2018 Skrypnykistä tuli latvialaisen Riga FC:n päävalmentaja.Skripņiks paraksta ilgtermiņa līgumu ar “Riga” FC Hän luotsasi seuran historian ensimmäiseen Latvian liigan mestaruuteen kauden 2018 päätteeksi. Riga voitti myös Latvian cupin mestaruuden. Hänet valittiin vuoden valmentajaksi Latviassa.SKRIPNIK IST TRAINER DES JAHRES IN LETTLAND Helmikuussa 2019 kerrottiin, että Skrypnyk on yllättäen jättänyt seuran.SKRIPNIK IST RAUS: FC RIGA HAT NEUEN TRAINER Kesäkuussa 2019 Skrypnykistä tuli ukrainalaisen Zorja Luhanskin päävalmentaja.Виктор Скрипник – главный тренер «Зари»! ==Lähteet== Luokka:Neuvostoliittolaiset jalkapalloilijat Luokka:Neuvostoliittolaiset jalkapallovalmentajat Luokka:Ukrainalaiset jalkapalloilijat Luokka:Ukrainalaiset jalkapallovalmentajat Luokka:Vuonna 1969 syntyneet Luokka:Elävät henkilöt
Space Quest II

Space Quest II: Chapter II – Vohaul's Revenge (lyhyemmin Space Quest II: Vohaul's Revenge) on Sierra On-Linen julkaisema seikkailupeli, joka on julkaistu 14. marraskuuta 1987. Se on jatko-osa pelille Space Quest I: The Sarien Encounter. == Juoni == Alkuperäisen pelin mukana tulee sarjakuvalehtinen jossa kerrotaan ensimmäisen pelin tapahtumista kuinka Roger Wilcosta tuli planeetta Xenonin sankari. Pelaaja saa myös tietoa ensimmäisen sarjan roistosta, Sludge Vohaulista, joka oli Sarienien hyökkäyksen takana avaruusalus Arcadalle. Sankaristatuksestaan huolimatta Roger Wilco siirretään planeetta Xenonia kiertävälle avaruusasema Orbital Station 4:lle ja hänet ylennetään aseman pääsiivoojaksi. Avaruusasemalla Roger on vain lyhyen aikaa, kun hänet isketään tajuttomaksi noustuaan avaruusalukseen ja kaapataan Sludge Vohaulin kätyreiden toimesta. Kun Rogeria kuljetetaan planeetta Labionin kaivoksille rangaistukseksi Sludgen alkuperäisten suunnitelmien estämisestä, keskeytyy matkanteko ilma-aluksella ja alus putoaa viidakkoon. Roger onnistuu pakenemaan ja selviydyttään Labionin viidakon vaaroista, saapuu hän Sludgen asteroiditukikohtaan. Hänen täytyy yksin estää Vohaulin julma juoni joka tähtää älyllisen elämän lopettamiseen planeetta Xenonilla miljoonilla kloonatuilla vakuutusasiamiehillä. Pelin lopussa, Vohaulin asteroiditukikohta räjäytetään ja Roger pakenee pelastuskapselilla avaruuteen. Aluksessa hän asettuu nukkumaan kryokammioon horrostilaan, joka on alku seuraavalla pelisarjan osalle, Space Quest III: The Pirates of Pestulon. == Uusintaversio == Infamous Adventures ilmoitti vuonna 2007 tekevänsä Space Quest II pelin uudestaan samantyylisenä kuin muut VGA uusintaversiot. Infamous Adventures julkaisi uusintaversion pelistä uudenvuodenaattona 2011, joka sisälsi täydet äänipaketit ja lisämateriaalia. Peli on tällä hetkellä ladattavissa heidän kotisivuiltansa. == Lähteet == == Aiheesta muualla == * Luokka:Vuoden 1987 videopelit Luokka:Amiga-pelit Luokka:Atari ST -pelit Luokka:DOS-pelit Luokka:Space Quest
Andrea Doria -luokka (risteilijä)

Andrea Doria -luokka oli Italian laivaston ohjusristeilijäluokka, joka oli toisen maailmansodan jälkeen Italian ensimmäinen suurempi uusi alusta lähtien suunniteltu alus. Alukset oli suunniteltu ensisijaisesti sukellusveneidentorjuntaan. Alun perin suunniteltiin hankittavaksi kolme alusta, mutta ainoastaan kaksi valmistettiin. == Alukset == Andrea Doria -luokan risteilijätGardiner, Robert s. 204 Nimi Telakka Kölinlasku Vesille Valmis Kohtalo Andrea Doria Cantiere navale di Riva Trigoso 11. toukokuuta 1958 27. helmikuuta 1963 23. helmikuuta 1964 alusluettelosta 1991 Caio Duilio Castellammare di Stabia 16. toukokuuta 1958 22. joulukuuta 1962 30. marraskuuta 1964 alusluettelosta 1991 Enrico Dandolo (C555) peruutettu == Lähteet == * === Viitteet === *
Lentopallon miesten Euroopan-mestaruuskilpailut 1993

Lentopallon Euroopan-mestaruuskilpailut 1993 pelattiin Turussa ja Oulussa, Suomessa 4. -12. syyskuuta. Kyseessä olivat järjestyksessään 18. miesten lentopallon Euroopan-mestaruuskilpailut. ==Alkulohkot== ===Lohko A=== Oulu Joukkue O V H Erät Eräp. suhde P Italia 5 5 0 15-3 3.259 10 3-1 3-1 3-0 3-1 3-0 Alankomaat 5 4 1 13-4 1.398 9 3-0 3-1 3-0 3-0 Bulgaria 5 2 3 9-10 0.947 7 3-1 3-0 Tšekkoslovakia 5 2 3 9-12 0.798 7 3-2 3-1 Ranska 5 2 3 8-11 0.869 7 3-2 3-0 Ruotsi 5 0 5 1-15 0.340 5 ===Lohko B=== Turku Joukkue O V H Erät Eräp. suhde P Venäjä 5 5 0 15-2 1.907 10 3-0 3-0 3-1 3-0 3-1 Saksa 5 4 1 12-9 1.095 9 3-0 3-2 3-2 3-2 Ukraina 5 3 2 9-10 0.925 8 3-1 3-2 3-1 Puola 5 2 3 10-10 1.012 7 3-1 3-0 Suomi 5 1 4 8-13 0.801 6 3-1 Espanja 5 0 5 5-15 0.759 5 ==Sijoitusottelut== === sijat 5-8 === Välierät 1\. erä 2. erä 3. erä 4. erä 5. erä 11\. syyskuuta Turku Bulgaria 3–1 Puola 10-15 15-10 15-1 15-11 11\. syyskuuta Turku Ukraina 3–0 Tšekkoslovakia 15-7 15-13 15-6 ottelu 7. sijasta 1\. erä 2. erä 3. erä 4. erä 5. erä 12\. syyskuuta Turku Puola 3–1 Tšekkoslovakia 15-10 12-15 16-14 15-7 ottelu 5. sijasta 1\. erä 2. erä 3. erä 4. erä 5. erä 12\. syyskuuta Turku Bulgaria 3–2 Ukraina 8-15 15-5 15-3 12-15 15-11 === sijat 1-4 === Välierät 1\. erä 2. erä 3. erä 4. erä 5. erä 11\. syyskuuta Turku Italia 3–0 Saksa 15-1 15-6 15-11 11\. syyskuuta Turku Venäjä 0–3 Alankomaat 11-15 8-15 2-15 pronssiottelu 1\. erä 2. erä 3. erä 4. erä 5. erä 12\. syyskuuta Turku Venäjä 3–1 Saksa 15-3 9-15 15-8 15-5 Loppuottelu 1\. erä 2. erä 3. erä 4. erä 5. erä 12\. syyskuuta Turku Italia 3–2 Alankomaat 15-6 15-5 13-15 8-15 15-9 ==Lopulliset sijoitukset== Sija Joukkue 1\. Italia 2\. Alankomaat 3\. Venäjä 4\. Saksa 5\. Bulgaria 6\. Ukraina 7\. Puola 8\. Tšekkoslovakia 9\. Ranska 10\. Suomi 11\. Espanja 12\. Ruotsi == Lähteet == * Tulokset Miesten Euroopan-mestaruuskilpailut Miesten Euroopan- mestaruuskilpailut 1993 Miesten Euroopan-mestaruuskilpailut 1993 Luokka:Turun urheilutapahtumat Luokka:Oulun urheilutapahtumat
Irresistible (Fall Out Boyn kappale)

Irresistible on yhdysvaltalaisen rock-yhtye Fall Out Boyn kappale. Se julkaistiin 5. tammikuuta 2015 toisena promootiosinglenä yhtyeen kuudennelta studioalbumilta, American Beauty/American Psycho. == Taustaa == Kappale on ensimmäisenä Fall Out Boyn kuudennella albumilla American Beauty/American Psycho, ja on kolmen minuutin ja kahdenkymmenen sekunnin pituinen. Laulun on kirjoittanut yhtye itse ja tuottanut Butch Walker ja Jake Sinclair. == Musiikkivideo == Musiikkivideo julkaistiin 19. helmikuuta 2015. Sen ohjasi Scantron ja Mel Soria. Videon editointi muistuttaa VHS-kasetin laatua jossa on "huonoa" editointia. Video sisältää yhtyeen jäsenet noloissa urheiluvaatteissa haastamassa ammattilais-koripallo pelaajia koripallo-otteluun. Yhtyeen jäsenet häviävät moneen kertaan ja joka kerta kun yhtye melkein saa korin, katsomo hurraa ja näyttää kylttejä joissa lukee mm. Not bad Joe ja muita vastaavia iskulauseita. Lopussa yhtye saa korin. Videon loppu sisältää pätkän lyhytelokuva Bedussey from Clandestine Industries Presents: Release the Ratsista, jossa näkyy sama VHS-tyyli, jota Fall Out Boy käytti videossaan. Musiikkivideo viittaa Patrick Stumpin käteen, joka hakattiin irti videon The Phoenix vuoksi. Luokka:Vuoden 2015 kappaleet Luokka:Yhdysvaltalaiset pop rock -kappaleet
Power to All Our Friends

Power to All Our Friends on Cliff Richardin esittämä musiikkikappale, joka edusti Britanniaa vuoden 1973 Eurovision laulukilpailussa. Se sijoittui kilpailussa kolmanneksi saatuaan 123 pistettä. Laulun sävelsivät Guy Fletcher ja Doug Flett. Kappale saavutti myös listamenestystä. Se nousi muun muassa Britannian singlelistan neljännelle sijalle. Listaykköseksi se nousi Alankomaissa, Norjassa ja Suomessa. Matti Esko levytti kappaleesta Sauvo Puhtilan sanoittaman suomenkielisen version "Valtaa ja voimaa". == Listasijoitukset == Valtio Korkein sijoitus Listaviikot Nousu listalle Lähde 1\. 11 14.4.1973 1\. 17 viikko 16/1973 1\. toukokuu 1973 2\. 12 14.4.1973 2\. 8 29.3.1973 3\. 13 1.5.1973 4\. 12 17.3.1973 4\. 7\. 12 15.5.1973 == Lähteet == Luokka:Cliff Richardin kappaleet Luokka:Yhdistyneen kuningaskunnan euroviisuedustuskappaleet Luokka:Vuoden 1973 euroviisuedustuskappaleet
Prince Consort -luokka

Prince Consort -luokka oli Britannian kuninkaallisen laivaston kolmen vuosina 1860-1865 valmistetun aluksen muodostama panssarifregattiluokka. == Alukset == Luokan alukset tilattiin 91-tykkisinä toisen luokan linjalaivoina ja niiden muutostyöt panssarifregateiksi hyväksyttiin vuonna 1861. Valmistuessa luokan alukset oli varustettu parkkitakilalla ja ne muutettiin täystakilaisiksi vuonna 1866. Pelkin purjein alukset saavuttivat 10-12 solmun nopeuden. Prince Consort -luokan panssarifregatitGardiner, Robert s. 10 Nimi Telakka Kölinlasku Vesille Valmis Kohtalo HMS Prince Consort Pembroken telakka 1860 26. kesäkuuta 1862 huhtikuu 1864 myyty romutettavaksi 1882 HMS Caledonia Woolwichin telakka 1860 24. lokakuuta 1862 heinäkuu 1865 romutettu 1886 HMS Ocean Devonportin telakka 23. elokuuta 1860 19. maaliskuuta 1863 heinäkuu 1865 romutettu 1882 ==Lähteet== * * * === Viitteet === *
Marlon James

Marlon James (s. 24. marraskuuta 1970 Kingston) on jamaikalainen kirjailija. Hänelle myönnettiin Booker-palkinto romaanista A Brief History of Seven Killings vuonna 2015. James asuu Yhdysvalloissa. A Brief History of Seven Killings on hänen kolmas romaaninsa. Hänen aiemmat romaaninsa ovat John Crow’s Devil ja The Book of Night Women. == Lähteet == Luokka:Jamaikalaiset kirjailijat Luokka:Booker-palkinnon saajat Luokka:Vuonna 1970 syntyneet Luokka:Elävät henkilöt